Diari Oficial de la Generalitat Valenciana


Sumari del DOGV 9038, del 10-03-2021 (2021/2505)

Sol·licitud d'ofertes per a l'arrendament per contractació directa d'un immoble per a la ubicació de personal de la Conselleria d'Agricultura, Desenvolupament Rural, Emergència Climàtica i Transició Ecològica, destinat específicament a serveis administratius.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9038

Data del DOGV
:   10-03-2021

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2021/2505


Data del document
:   05-03-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * contracte administratiu

Sol·licitud d'ofertes per a l'arrendament per contractació directa d'un immoble per a la ubicació de personal de la Conselleria d'Agricultura, Desenvolupament Rural, Emergència Climàtica i Transició Ecològica, destinat específicament a serveis administratius. [2021/2505]  
La Conselleria d'Agricultura, Desenvolupament Rural, Emergència Climàtica i Transició Ecològica està interessada a llogar, de conformitat amb el que es disposa en la Llei 14/2003, de 10 d'abril, de patrimoni, de la Generalitat Valenciana, un immoble per a la ubicació de personal que ha de prestar serveis en la Conselleria d'Agricultura, Desenvolupament Rural, Emergència Climàtica i Transició Ecològica, destinat específicament a serveis administratius.  
  
Requisits de l'immoble:  
- Situació: el local haurà d'estar a València, en un lloc cèntric i molt ben comunicat per transport públic, el més pròxim possible a la seu de la Conselleria d'Agricultura, Desenvolupament Rural, Emergència Climàtica i Transició Ecològica.  
- El local haurà d'estar situat preferentment en una planta baixa o primers pisos.  
- Entorn: urbà, consolidat i amb espais urbans immediats apropiats per a aqueixa mena d'edificis públics.  
- Estat de conservació: l'estat general d'acabats de l'edifici ha de ser bo i, així mateix, les instal·lacions tindran un correcte funcionament, tant les de sanejament, lampisteria i electricitat, com les de climatització, ventilació i il·luminació.  
- Haurà de tindre una distribució d'espais fàcilment adaptable a les necessitats de les unitats administratives que se situen, per a reduir el cost d'obres d'adequació i temps per a realitzar el trasllat.  
- Haurà de comptar amb instal·lació o preinstal·lació de cablejat per a albergar equips i dispositius informàtics, o susceptible de ser adaptat a aquestes necessitats.  
- Tipologia: edificació amb alt grau d'il·luminació i ventilació naturals.  
- Viabilitat d'ús: ús administratiu per a seu de personal de la Conselleria d'Agricultura, Desenvolupament Rural, Emergència Climàtica i Transició Ecològica.  
- Superfície en m²: la superfície necessària està compresa al voltant de 1000 m².  
- Oferta econòmica: a l'efecte de valorar les propostes presentades, s'adjuntarà oferta econòmica amb IVA i sense.  
  
Període de carència:  
En la valoració de les ofertes es tindrà en compte el període de carència oferit pels titulars dels locals. Aquest període s'establirà en funció de la durada de les obres d'adequació dels espais, si fa el cas, i del període entre la formalització del contracte i la posada en funcionament de l'immoble.  
  
Informació i contacte:  
- Dependència: Secretaria General Administrativa. Servei de Contractació i Assumptes Generals.  
- Adreça: carrer de la Democràcia, núm. 77. Ciutat administrativa 9 d'Octubre. Edifici B4. 46275 València.  
- Telèfon: 245 928 147  
€ Correu electrònic: asuntosgenerales\_oha@xxd.pe  
Termini per a realitzar propostes:  
10 dies naturals a comptar des de l'endemà de la publicació d'aquest anunci.  
  
València, 5 de març de 2021.- El sotssecretari de la Conselleria d'Agricultura, Desenvolupament Rural, Emergència Climàtica i Transició Ecològica: Alfonso Puncel Chornet.